*****

ΚΑΝΟΝΙΣΜΟΣ (ΕΟΚ) αριθ. 2963/88 ΤΟΥ ΣΥΜΒΟΥΛΙΟΥ

της 26ης Σεπτεμβρίου 1988

που τροποποιεί τον κανονισμό (ΕΟΚ) αριθ. 3983/87 για την κατανομή, για το 1988, των ποσοστώσεων αλιείας της Κοινότητας στα ύδατα της Γροιλανδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11,

την πρόταση της Επιτροπής,

Εκτιμώντας:

ότι η συμφωνία αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου (2), και το πρωτόκολλο για τους όρους αλιείας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου (3), καθορίζουν τις ποσοστώσεις αλιείας της Κοινότητας στα ύδατα της Γροιλανδίας ·

ότι, με τον κανονισμό (ΕΟΚ) αριθ. 3983/87 (4), όπως τροποποιήθηκε από τον κανονισμό (ΕΟΚ) αριθ. 1345/88 (5), κατανεμήθηκαν, για το έτος 1988, ορισμένες ποσοστώσεις αλιείας στα ύδατα της Γροιλανδίας·

ότι η Κοινότητα και η Γροιλανδία προέβησαν σε νέες διαβουλεύσεις σχετικά με την εφαρμογή της συμφωνίας και του πρωτοκόλλου για το 1988, οι οποίες κατέληξαν στην αύξηση της ποσόστωσης της Κοινότητας για το γάδο που αλιεύεται στα ύδατα δυτικά της Γροιλανδίας·

ότι, σύμφωνα με το άρθρο 3 του κανονισμού (ΕΟΚ) αριθ. 170/83, εναπόκειται στην Κοινότητα να καθορίσει τους όρους σύμφωνα με τους οποίους αυτές οι επιπλέον ποσοστώσεις μπορούν να χρησιμοποιηθούν από αλιείς της Κοινότητας·

ότι, για να διασφαλιστεί αποτελεσματική διαχείριση αυτών των δυνατοτήτων αλίευσης, θα πρέπει να κατανεμηθούν μεταξύ των κρατών μελών με ποσοστώσεις σύμφωνα με το άρθρο 4 του κανονισμού (ΕΟΚ) αριθ. 170/83·

ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα κατάλληλα μέτρα ελέγχου που προβλέπονται από τον κανονισμό (ΕΟΚ) αριθ. 2241/87 (6),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ενδείξεις (στήλες 1 μέχρι 6) που αφορούν το γάδο και οι οποίες αναφέρονται στο παράρτημα του κανονισμού (ΕΟΚ) αριθ. 3983/87 αντικαθίστανται από τις ενδείξεις που αναφέρονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Σεπτεμβρίου 1988.

Για το Συμβούλιο

Ο Πρόεδρος

Γ. ΠΟΤΤΑΚΗΣ

(1) ΕΕ αριθ. L 24 της 27. 1. 1983, σ. 1.

(2) ΕΕ αριθ. L 29 της 1. 2. 1985, σ. 9.

(3) ΕΕ αριθ. L 29 της 1. 2. 1985, σ. 14.

(4) ΕΕ αριθ. L 375 της 31. 12. 1987, σ. 61.

(5) ΕΕ αριθ. L 125 της 19. 5. 1988, σ. 2.

(6) ΕΕ αριθ. L 207 της 29. 7. 1987, σ. 1.

ΠΑΡΑΡΤΗΜΑ

Κατανομή των ποσοστώσεων αλιείας της Κοινότητας στα ύδατα της Γροιλανδίας για το έτος 1988

1.2.3.4.5.6 // // // // // // // Είδος

// Γεωγραφική

ζώνη

// Ποσοστώσεις

αλιείας

της Κοινότητας

(τόνοι) // Ποσοστώσεις που

χορηγούνται στα κράτη μέλη

(τόνοι)

// Μερίδια της

Νορβηγίας

(τόνοι)

(αναφέρονται

μόνον

ενημερωτικά) // Ποσοστώσεις των Νήσων

Φερόε στα ύδατα της

Γροιλανδίας σύμφωνα με

το πρωτόκολλο αλιείας

ΕΟΚ-Γροιλανδίας

(τόνοι) (αναφέρονται

μόνον ενημερωτικά) // // // // // // // 1

// 2

// 3 // 4

// 5 // 6 // // // // // // // Γάδος // NAFO 1 // 7 000 // Γερμανία 5 390

Ηνωμένο Βασίλειο 1 610 // // // // // // // - // - // // CIEM XIV/V // 11 500 // Γερμανία 10 000

Ηνωμένο Βασίλειο 1 500 // // // // // // // //